# อัษฎา พานิชกุล
อัษฎา พานิชกุล (เกิด 3 กันยายน พ.ศ. 2516) ชื่อเล่น อั๊ต เป็นนักแสดง นายแบบ พิธีกรชาวไทย และเป็นวีเจเอ็มทีวีเอเชีย

 ประวัติ 
อัษฎาเกิดที่แคลิฟอร์เนีย สหรัฐอเมริกา จบจากคณะนิเทศศาสตร์ สาขาโฆษณา มหาวิทยาลัยอัสสัมชัญ ขณะอายุได้ 17 ปีก็บินกลับมาประเทศไทย ด้วยเหตุผลที่ว่า "คุณพ่อคุณแม่หลอกให้มา" พอกลับมาก็มีคนติดต่อมาให้เทสต์งาน แล้วจึงมีงานเรื่อย ๆ ผลงานโฆษณาชิ้นแรกคือ แบนฟอร์เมน ถ่ายร่วมกับเอก โอรี จากนั้นก็เริ่มมีงานถ่ายแบบ และมีงานถ่ายโฆษณาและภาพนิ่ง 

จากนั้นก็มาเป็นวีเจทางเคเบิลทีวี ช่องสไมล์ทีวีอยู่พักใหญ่ แล้วจึงมีผลงานการแสดงละครนิตยสารสุดสัปดาห์ หน้า 151 ฉบับ 16 สิงหาคม พ.ศ. 2538 จากนั้นก็ได้เล่นละครเรื่องแรก "นกน้อยในไร่ส้ม" ทางช่อง 3 คู่กับลูกน้ำ-พาเมล่า เริ่มเป็นที่รู้จักจากละครเรื่อง "คือหัตถาครองพิภพ" และ "บ้านสอยดาว" ทางช่อง 7 และเรื่อง คุณชาย และ สงครามดอกรัก จากนั้นก็ได้ชนะการออดิชั่นเป็นวีเจเอ็มทีวีในรายการ Bangkok Jam  และจึงได้มาเป็นวีเจที่เอ็มทีวีเอเชียFirst Person Uttsada Panichkul  uttsada.com ในปี ค.ศ. 1998 โดยเป็นพิธีกรในรายการ MTV Most Wanted และ MTV at the Movies นอกจากนั้นยังเป็นพิธีกรงานใหญ่ ๆ ของเอ็มทีวีอย่าง MTV Asia Awards และ MTV World Stage Live in Malaysia เขาหมดสัญญากับเอ็มทีวีเอเชียในเดือนธันวาคม ค.ศ. 2011 โดยจะหันมาทำงานบริษัท Seven95ive ดูแลจัดการงานศิลปิน นอกจากนั้นเขายังเคยเป็นพิธีกร รายการ Incredible Tales 4 ฤดูกาล

ผลงานภาพยนตร์ที่สิงคโปร์ มีภาพยนตร์เรื่อง Checking In แล้วก็มีซีรีส์อีกประมาณ 2-3 เรื่อง อย่างเรื่องล่าสุดก็คือ After Hour“อั๊ต” ฟุ้ง! ฮอตสุดๆ ที่ “สิงคโปร์” แย้มทาบ “น้องชาม+เชียร์” โกอินเตอร์ พิธีกรรายการแสดงความสามารถที่ชื่อ Live The Dream และยังเป็นพิธีกรมิสเอิร์ธ 2007 ที่ฟิลิปปินส์

ในปี พ.ศ. 2556 เขากลับมายังประเทศไทย เป็นผู้บริหารทางช่องอินแชนแนล และทำหน้าที่เป็นพิธีกรด้วยอั๊ต-อัษฎา เผยกลับไทยถาวรอยากหวนละครอีกครั้ง

ผลงาน
seven95ive
seven95ive (เซเว่น นาย ไฟว์) เป็นบริษัทดูแลนักแสดงของอั๊ต ที่เปิดอยู่ในประเทศสิงคโปร์ โดยดูแลนักแสดงจากไทยเป็นหลัก  นักแสดงในสังกัด นอกจากตัวอั๊ตเอง ได้แก่ 
 ซอนย่า คูลลิ่ง
 เทย่า โรเจอร์
 พลอย จินดาโชติ
 เชอร์รี่ ผุงประเสริฐ
 หว่าหวา (ไพลิน รัตนแสงเสถียร)
 Desiree Siahaant
 ตะวัน แซ่ตั้ง (จิ๊บบี้)
 อภินันท์ ประเสริฐวัฒนกุล (เอ็ม)
 Leon Jay Williams
 Douglas

ละครโทรทัศน์
 2536 โสดหาร 2 (ช่อง 5)
 2537 นกน้อยในไร่ส้ม (ช่อง 3)
 2538 คือหัตถาครองพิภพ (ช่อง 7) รับบท พจน์
 2538 ขอโทษทีไม่มีเวลาโง่ (ช่อง 7) คู่กับ ณัฐวดี ศรีสวัสดิ์
 2539 บ้านสอยดาว (ช่อง 7) รับบท เอื้อตะวัน
 2540 กุหลาบที่ไร้หนาม (ช่อง 7)
 2541 กระโปรงบานขาสั้น (ช่อง 5)
 2542 คุณชาย (ช่อง 7)
 2543 น้ำใสใจจริง (ช่อง 3)
 2544 สงครามดอกรัก (ช่อง 7)
 2546 กุหลาบเล่นไฟ (ช่อง 7)
 2547 รัตตมณี (ช่อง 3)
 2548 ชุลมุนวุ่นรัก (ช่อง 7)
 2556 Full House วุ่นนักรักเต็มบ้าน (True Visions)
 2557 ฮอร์โมนส์ วัยว้าวุ่น ซีซั่น 2 (จีเอ็มเอ็ม 25 และ จีทีเอชออนแอร์) รับบท ครูปิ่น
 2558 จัดรัก วิวาห์ลวง (ช่องวัน)
 2558 รักเร่ (ช่อง 7HD)
 2562 อรุณา 2019 (ช่องวัน 31)
 2563 ฉันชื่อบุษบา (ช่องวัน 31)

ละครซีรีส์
 ละครซีรีส์ ปี พ.ศ.  เรื่อง  ออกอากาศ  รับบทเป็น  หมายเหตุ  2559  ปาฏิหาริย์ เดอะซีรีส์ ตอน ปาฏิหาริย์รัก  พีพีทีวี  เทวดาเทพ  ปาฏิหาริย์ เดอะซีรีส์ ตอน       Encore 100 Million Views - "ไม่เคย"ไตรภาค ตอน ชายในสายหมอก  จีเอ็มเอ็ม 25  อาร์ม  คู่กับ หนึ่งธิดา โสภณ   2561  Wake Up ชะนี The Series   ช่องวัน 31  บอส  รับเชิญ 2562  Wolf เกมล่าเธอ    รับเชิญ 2564  สาวออฟฟิศ 2000 ปี  GMM25  ขุนพรหม  คู่กับ สุชาร์ มานะยิ่ง   2566  Club Friday The Series Love & Belief ความรักกับความเชื่อ ตอน ดวงสมพงษ์  ช่องวัน 31  พี่ท๊อป  Shadow เงา/ล่า/ตาย  Viu Original  อนุรักษ์  

 ภาพยนตร์ 
 สติแตกสุดขั้วโลก (พ.ศ. 2538) ...รับบทเป็น มายด์
 อุแว้สวรรค์ มหัศจรรย์ข้ามโลก (พ.ศ. 2540) ...รับบทเป็น อาร์ม
 Fathers (พ.ศ. 2559)
ถึงคน..ไม่คิดถึง From Bangkok to Mandalay (พ.ศ. 2559)

มิวสิกวิดีโอ
 รักเธอไม่ได้ ของ สุทธิดา เกษมสันต์ ณ อยุธยา
 ฟ้า ของ แพม ลลิตา ตะเวทิกุล
 ไม่คิดถึง…ได้ยังไง ของ แพม ลลิตา ตะเวทิกุล
 แค่อยากจะบอก ของ บัวชมพู ฟอร์ด
 คิดมาก ของ วีนัส บัตเตอร์ฟลาย
 โปรดเถิดรัก ของ COCKTAIL

พิธีกร
 คอนเสิร์ตเลข 9 ช่อง 9
 ฮิวโก้เกม ช่อง 7
 มิสเอิร์ธ 2007 (พ.ศ. 2550)
 มิสแกรนด์อินเตอร์เนชันแนล 2013 (พ.ศ. 2556)
 เดอะเฟซไทยแลนด์ ซีซัน 1 ช่อง 3 (พ.ศ. 2557 – พ.ศ. 2558)

โฆษณา
 ลูกอมแฮ็คส์ พ.ศ. 2535